ניקי ביירן

ניקולס ברנרד ג'יימס אדם ביירן הבן (באנגלית: Nicholas Bernard James Adam Byrne, Jr; נולד ב-9 באוקטובר 1978) הוא זמר, כותב שירים, שדרן רדיו, רקדן, מנחה טלוויזיה וכדורגלן עבר, הידוע בעיקר בזכות היותו חבר בלהקת הבנים האירית, וסטלייף. הלהקה הוציאה שנים עשר אלבומים, יצאה ל-13 הופעות ברחבי העולם, זכתה במספר פרסים, והפכה לאחת הלהקות המוזיקליות המצליחות בכל הזמנים. לפני הקריירה המוזיקלית שיחק כדורגל מקצועי ואף ייצג את אירלנד בנבחרות הנוער. ב-2016 ייצג את אירלנד בתחרות האירוויזיון. ביירן היה כדורגלן בצעירותו ושיחק ב-Home Farm F.C, האירית, וב-St. Kevins Boys in North Dublin. הוא הפך לשחקן מקצועי, והצטרף ללידס יונייטד כשוער בשנת 1995, והיה חלק מסגל הקבוצה שזכתה בגביע הנוער של FA ב-1997. ביירן שיחק במדי לידס במשך שנתיים, ועזב בתום החוזה שלו, ביוני 1997. לאחר מכן שיחק לזמן קצר בקבוצת המילואים של סקארבורו ובקיימברידג' יונייטד, לפני שחזר לפ.צ. שלבורן. לאחר מכן חתם ב-Cobh Ramblers FC בה שיחק 15 משחקים בכל המסגרות לפני שעבר ל-St Francis F.C. כולן בליגה האירית. בין השאר ייצג ביירן את נבחרות אירלנד בגילאים השונים- U16, U15 ו-U18. ב-2009 השתתף במשחק ראווה יחד עם עוד כוכבי טלוויזיה נגד קבוצת ליברפול במשחק זיכרון לרגל 20 שנה לאסון הילסברו, כל ההכנסות מהמשחק נתרמו. ביירן אוהד ידוע של קבוצת סלטיק. ערך מורחב – וסטלייף ביוני 1998 השתתף ביירן באודישן להקמת להקת בנים אירית חדשה, שם ניגש אליו מנהלה של להקת הבנים בויזון, לואיס וולש, והציע לו להצטרף למיזם חדש שלו, להקת בנים בשם וסטלייף. ביירן הצטרף ללהקה יחד עם קיאן איגן, מארק פילי, שיין פיילן ובריאן מקפדן. לוסטלייף וביירן היו 25 סינגלים שהיו למובילים במצעדים בבריטניה, ו-7 אלבומים אשר נמכרו ביותר מ-55 מיליון עותקים ברחבי העולם. לימים פורסם כי וסטלייף מכרה 20.2 מיליון תקליטים וסרטונים בבריטניה לאורך הקריירה שלהם בת 14 השנים - 6.8 מיליון סינגלים, 11.9 מיליון אלבומים ו-1.5 מיליון סרטונים. בתחילת ינואר 2016, החלו שמועות כי ועדה פנימית בחרה בביירן לייצג אירלנד באירוויזיון 2016, ביירן טרם אישר או הכחיש מידע כזה אך הודיע כי הוא ייקח את ההזדמנות בשתי ידיו אם תינתן לו. ב-13 בינואר אושר כי ביירן ייצג את אירלנד בתחרות שתיערך בסטוקהולם עם השיר "אור שמש". הוא הופיע בחצי הגמר השני שנערך ב-12 במאי 2016, אך לא הצליח להעפיל לגמר לאחר שסיים במקום ה-15 מתוך 18 מדינות, עם 46 נקודות בלבד. באוקטובר 2018 פורסם סרטון ברשתות החברתיות הרשמיות של וסטלייף המודיע על איחוד הלקה. בשנת 2019 הופיעה הלהקה באירלנד לכבוד יום השנה ה-20 להקמתה ולהוצאת הסינגל הראשון שלה "Swear It Again". בנוסף לסיבוב ההופעות אליו יצאה הלהקה, הוציאה הלהקה לאור סינגל חדש בשם "Hello My Love". ב-2003 הנחה ביירן את טקס הסיום של האולימפיאדה המיוחדת בשידור חי מפארק הקרוק בדבלין מול 80,000 צופים. לאורך השנים, ביירן הופיע למען ילדים נזקקים מספר פעמים. בשנת 2001 הוא אירח שיתוף פעולה עם ילדים במצוקה בשידור חי מבלפסט, ובשנת 2011 אירח יחד עם פטריק קיטיטי שידור רדיו מיוחד ברדיו-BBC המגייס תרומות לילדים אלו. באוקטובר 2012 הנחה ביירן את תוכנית המציאות RTÉ "הכוכב הבא של הכדורגל". התוכנית עקבה אחרי עשרה צעירים, כדורגלנים שהתמודדו על סיכוי לזכות בחוזה מקצועני בקבוצת הנוער של מועדון הכדורגל סלטיק. בשנים 2013, 2015, 2017 ו-2018 ביירן הגיש את הניקוד של אירלנד בתחרות האירוויזיון. בינואר 2017 החל ביירן להנחות גרסה אירית לתוכנית הטלוויזיה "רוקדים עם כוכבים", לצד אמנדה בייראם, והחל מ-2019 עם ג'ניפר זמפרלי. ביירן נולד לאיבון וניקולאס. יש לו אחות גדולה ואח קטן. ביירן נשוי לג'ורג'ינה ארנר, אותה הכיר כשהיו בני 12. השניים נישאו ב-5 באוגוסט 2003 בוויקלו, מחוז וויקלו במשרד ממשלתי מקומי, לאחר 4 ימים נישאו בטקס אזרחי בכנסייה הרומית-קתולית סנט פייר וסנט פול בגלארדון, אור-א-לוייר, מהמאה ה-16 אשר בצרפת. ב-20 באפריל 2007 נולדו לזוג בנים תאומים, רוקו וג'יי. ב-29 באפריל 2013, הודיע ביירן בעמוד הטוויטר שלו שהוא ואשתו ג'ורג'ינה מצפים לילדם השלישי. הבת, ג'יה, נולדה ב-23 באוקטובר של אותה השנה. בשנת 2014 דורג ביירן מספר שני ברשימת הגברים הסקסיים ביותר באירלנד. בשנת 2010 ארגנו ביירן ומשפחתו את "כדור הדמדומים של ניקי ביירן", אירוע התרמה לזכר אביהם אשר נפטר בנובמבר 2009. באירוע גויסו למעלה מ-200,000 אירו. ביירן ואשתו ג'ורג'ינה, תומכים נלהבים בארגוני הצדקה האירי "קרן הלב האירי". ביירן תומך גם ב-UNICEF (קרן החירום הבינלאומית של האומות המאוחדות לילדים) ולקח חלק במספר קמפיינים של הקרן. מדיה וקבצים בנושא ניקי ביירן בוויקישיתוף אתר האינטרנט הרשמי של ניקי ביירן (הממלכה המאוחדת) ניקי ביירן, ברשת החברתית פייסבוק ניקי ביירן, ברשת החברתית אקס (טוויטר) ניקי ביירן, ברשת החברתית אינסטגרם ניקי ביירן, במסד הנתונים הקולנועיים IMDb (באנגלית) ניקי ביירן, באתר ספוטיפיי ניקי ביירן, באתר Last.fm (באנגלית) ניקי ביירן, באתר AllMusic (באנגלית) ניקי ביירן, באתר MusicBrainz (באנגלית) ניקי ביירן, באתר דיזר ניקי ביירן, באתר Yandex.Music (ברוסית) ניקי ביירן, באתר Discogs (באנגלית) ניקי ביירן, באתר Genius Nicky Byrne, IMDb Club History, web.archive.org, ‏28 בפברואר 2008 Cianan Brennan, Nicky Byrne will represent Ireland at this year's Eurovision, TheJournal.ie (באנגלית) Stockholm 2016, eurovision.tv (באנגלית) Final Whistle For 'Football’s Next Star', Series Posts at ScreenScene | The Irish Film & Television Network, www.iftn.ie escChat.com: Eurovision Song Contest chat, forums and more!, escChat.com (באנגלית) WebCite query result, www.webcitation.org Nicky Byrne and Amanda Byram confirm they're hosting Dancing With The Stars, independent (באנגלית) "Westlife star's French wedding" (באנגלית בריטית). 2003-08-09. נבדק ב-2020-07-05. The Irish Times - Sat, Apr 21, 2007 - Taoiseach becomes grandad to twin boys, web.archive.org, ‏22 באוקטובר 2012 Baby on the way for Nicky and Georgina, independent (באנגלית) POLL: Who Is Ireland's Sexiest Man? - RSVP Magazine, web.archive.org, ‏29 ביולי 2014 Heart Attack Awareness Campaign : Irish Heart Foundation, web.archive.org, ‏27 בספטמבר 2011